28

ISIGIDIMI SAMAXOSA, APRIL 2, 1888.

Umhlana yeqata yafika no Kula\* Ehamba noduli, weza ku Lwanganda Waf'ka way’hlolela, washiya umkonto—, Nasuke Bunguni nay’zekel’ u Mjodo. Nagalel’ itala, inkomo nomhlaba. Zangena inkosi, singena nozizwe. Akukontw’isele, zele kwa Cihoshe, Lonke oloxesba ony’isagungxile.

Umlobolokazi waye sa hotile Engeka zibuli. Umhlana wacaca, Ukub, uyazekwa, kumhla kwaf’u Mxoli.\* Kwashuxum’ umhlaba, kwaya o Nkoy’yanko. Abesh’amadada enxib'iz'dabane.

Aye ama Ngqika, elobol'eketa Inxeny’ ilobola, inxeny’ itimbisa. Watshona umhlaba, wemka no Rwaqele. Akuko ntw’isele, ngapandle kwe nkwitshi. Akuko bukosi, akuko ntw’isento. Ukutsho ke nditi—Kupani indoqo. Sizwe sama-Xosa, bupume ubugqi.

Bupin’ ubu Xosa bupina ubuzwe? Upina umhlaba, kwa namatwala-ndwe? Ipin’ imilonde, apin’ ama Tshawe? Zonke zonk’ ezonto, ze nizilobole.

Le ntombi yase Mbo, sel’inigqibile Nge soya enaso, senimfamekile. Inomti wentando, nife nemixelo Nizizitungula, nidl'isirogolo.

Namhla anisento, ngamafokotshela, Into zokudlala. Intw’ezaposelwa—, Nga la mankazana, ezinye intlanga. Exel, u Ntsikana, suke nawazeka.

Le ntombi utywala, igqibe izizwe Ihamb’ izicita, isenz’ izigede. Izizwe zase Mbo zicitwe ngumgqepe Kwa nezi zimhlope, yeyako Dyubele. Kanen’ undibuza ngemo yabantwana? Uti zimpatshanga, amakwab’ entlanga? Kuba bepatshile, bapel’ isidima? Onyana nentombi, zetu siluhlanga? Ndit’ ukupendula, balotyolwe nini. Likazi kaloku. Bangen’ es’ gutyini Sotywala bom Lungu, nobelu lo msele. Zicima zinqala. - ’Babuza kubani? Nilobole ngabo, bavunywe bubugqi. Eniti igama, sisidlo senkosi Nifel’ emcingeni naxela inkumbi? Ku lama nkazana, anikayaleki? Utini ngelizwi, uti nilivile?

Se ningamanqina owayesifele? Uti senibanjwe, siti magqoboka? Kuba si Nxazonke, o lobol’eketa? Ukuba kunjalo mabandla akw’etu Kupani indoqo. Ninan’ukwenjo’ ku? Lahlani abafazi, bagqibe izizwe, Batimbe umhlaba, usapo, nobuzwe, Nasala se ningo ntsala-manxiweni Beni nje nge nkumb’ ezisel’ kwezininzi. Nishiywe lusapo, nashiywa bubuntu. Nashiywa yimfuyo, nabamb’isigubu. Pendul’ ezo ndawo, mfondini wak’wetu Tyapil’ undinfinge, tyapil, unditwaxe. ’Zu gcine ke ntanga, sakunyatelana Sel’undisukule, ndise Mgungu-ndlovu. Kanene utini nge mpi yesikolo? Ngexesha le infazwe kwa nawo lo mbuso? Usinik’ ityala lokucitu umzi? Kwa nawo umbuso wase ma-Xoseni? Uti ke umbuzo—Umhlana u Ngqika, Wangen’ em-Lungwini, nihla ngo Mnyaluza, Kwanama Gcaleka ndawonye no Ndlambe, Sasipin'isikolo? Lo ndaw’yipendule. Umhlan’ ama Kwane, kwa naw’ama Ndlambe Angena kwa Mlungu. Zazipin’ iz'kolo? Umhla kwaf\* u Runqa, kwatotyw’u Maqoma Nge sheyi kwa lenu. Zazipin'izikolo? Asininin’ aba badla ngokulala Inxenye isilwa? Kunjani ke ntanga! Zonke ezizint’ undibulala ngazo, Ze zenu maqaba. Kupani indoqo!

Nge mfazwe ye zembe iz’kolo zalala Zat’ azikungena, kwi mfazw’ yobusela Watsho no Maqoma, kwatiw’uligeza Kwapum’ igcudwana, noyiswa maqaba. Nge mfazw’ka Mlanjeni, iz’kolo zalala Zabik'emikulu, ukub’azikulwa, Zat’azikungena kwi mfazwe ye gogo Kwemka igcudwana, ngaminy’ imitozo.

Ibe kwa y’ilonto nge ka Ncayecibi Nahlukene nedwa nay’ ezinkonxeni Naw'yekel’umbuso, ogwagwisa ngawo Noyika ma-Xosa, kwapum’imitozo, Kuti bezikolo. Yaqina imfazwe, Yimbini yezolo. Naniyawalele, Nikwenyel' im’sila, nicita lo mbuso. Ningo Ntaminani. Kupan’ indoqo! Siti na ke abo mfondini wakwetu? Kauvele kaloku, m’sukuba simumu. Ndisukulwe nguwe m’ sukonway’ intloko. Ukutsho ke nditi—Kupani indoqo. Umhla kwatengiswa emin’ emaqanda, Ngabo ubukosi, nini bomaqaba, Namkela imali esitabataba Zipin’ izikolo? Pendula ke ntanga. Nani yawa nedwa. Kumhla nanyalasha, Kulobola kwenu, de naqongqotela. Bapel’ubukosi, kwasal’ubukwayi, Zemka zonk’ izizi, zaya em-Lungwini. Nibuza kubani, kuyiyo le mini? Nizala-kutyelwa, zibona ngomopu? Nilila ngabani ngenxa ye zanzwili Zobubi bomhlaba? Lo ndaw’ikwa kuni. Yiyo ke lo ndawo sifanayo ngayo Tina magqoboka, kwanani maqaba. Samkel’ mankazana, akade esenda Aseva ku tyelwa ngabawa hlabayo. Kupani lo ndoqo, sizwe sama-Xosa. Tina magqoboka, kwa nani maqaba. Bonke abantsundu, abantu belizwe. Yalani ezi ntombi, zaleni impela Nixele u Kama umana ka Cungwa Owala intombi yenkos’ u-Mdushane Kuba yayisiza, nodushe, is’tembu Ubugqi ke lonto, kumntu ongum krestu Way’gxota kwapela, yaya ku Nonibe Way’bopa ngenkomo, asind’ama Kwane Kudushe, nendoqo, yasebuginweni Wakonza inkosi, yasemazulwini. Namhla sigagene mfondini wakwetu Kolil’ izigodlo, zamavo akwetu. Tyapile wenjenje, ubenq,’ukuteta Utyil’ amanyala. “ Nda kukufumana.” Nditi kuwe wetu, kunjenje bubugqi Intw’ ebifudula isoy’ kwa kwa-Xosa. Inukelw’abantu, na makosikazi, Ezekwe adalwa, nawo ebenukwa. Kwazekwa ngu Mjodo ’yona nkosikazi U Sut’u Mntan’ omhle ’ntombi ka Mvaxeni Unyana ka Tshashu. Nguy’uno Sandile. \_ Wakutshwa ngu Ngqika, kwatiw’ unobugqi, Wasiw’ empumeni. Kwazekw’ omny’umfazi Intomb’ yakwa Tato, eka Nkosiyane. Wafa kuse njalo u Mjodo inkosi Waqala u Sutu, wapum’ ehlatini. Kwakusoy’kw’ indoqo, umti wa Batembu, Umz’okad’ucitwa, zizwe zama Xosa. Ngakumb’u Rarabe, umana ka Palo, Kwane sama Qwati. ’Da funa indoqo. Lento ke ibugqi ay’zili mniniyo, Sisuk’ sikuni, senyuk’nomkwezeli. Umti wotalaso, ungumgala-gala, Lo uwuselayo, ngoyen’uselwayo. Mfondini wakwetu masikup’indoqo, Esihleli nayo, tina magqoboka, Kwanani maqaba. Indoqo yotywala. Nezinye indoqo, ese zizingondo, Ese zizinzanya, zenu abantsundu, Iz’nto zobuginwa, imbol’nezitembu, Inkolo zobuti, nok’nqul’iminyanya, Zi ndoqo ozonto. Yeva na ntanga. Kupani indoqo, mzindini wakw’etu. Utywala mfondini siqu se mpundulu. Yekan'ubuqaba, lipum’ishologu Lahlani ozinto namkele u yesu.

U Pakadelikoyo—Usuke wenjenje— Mfondini wakwetu may’pele ingxoxo Undoyise mpola, ngalo namhl’inteto Kub’uyazivuma nezami indawo Endikoy’se ngazo, ozizinyaniso. Wonze nje nge ndoda, kayo le mibuzo Undibuze ngayo nje nge yam’inteto Yemini yezolo. Bendikup’inyongo, ’Bendiqwemeshile, kwade kwayizolo. Ke undipendule, wand’ fak’imibuzo, Ndingakutihleli endenz’isigogo, Kub’ukuba njalo, imis’inyaniso, Enami lo, ntanga, ndingokwa zaziyo